Monti Lattari
Monti Lattari je planinski masiv u Kampaniji na jugozapadu Italije.

Etimologija 
Rimljani su masiv zvali Lactarius Mons, vjerojatno zbog obilja mlijeka jer su po njemu pasle brojne krave.

Geografija 
Monti Lattari odvojeni su od ostalih Južnih Apenina sedlom kod mjesta Cava dei Tirrenija. Lattari se proteže čitavom svojom dužinom po poluotoku Sorrentu, sve do rta Campanelle (ispred Caprija) koji je njegova krajnja točka na zapadu.

Greben je na istoku uglavnom formiran od dolomitskih stijena, a u ostatku od vapnenačkih stijena. Planine Lattarija se strmo spuštaju prema moru na obje strane, sa sjevera prema Napuljskom zaljevu, a s juga prema Salernskom zaljevu (Amalfijska obala) i kod sedla Nocera–Cava–Vietri. Najveću visinu masiv dosiže kod Amalfijske obale gdje se nalazi najviša planina Sant'Angelo a tre Pizzi, visoka 1443 
m.

Izvori

Vanjske veze 
 Lattari, Monti na portalu Treccani 

Planinski masivi u Italiji
Geografija Kampanije